**Vojnový cintorín v obci Chotča**

Tento cintorín bol zriadený v rokoch 1914-1915 a obnovený v rokoch 2018 – 2019 obcou Chotča v spolupráci s Ministerstvom vnútra Slovenskej republiky. Vojnový cintorín sa nachádza v centre obce Chotča pri štátnej ceste po pravej strane v smere od Stropkova do Medzilaboriec. Na tomto cintoríne je pochovaných 299 padlých vojakov cisársko-kráľovskej armády a ruskej armády. Patrí medzi architektonicky najzaujímavejšie riešené lokality tohto typu v okrese Stropkov. Cintorín vznikol po vzdialení sa frontu a je výsledkom exhumácií v okolí obce Chotča. Vzhľadom na jeho architektúru je isté, že práce vykonávalo špeciálne pohrebné komando. Podľa nákresu, ktoré vypracovalo spomínané komando bolo pôvodne 30 jednotlivých hrobov a 6 masových hrobov.

Obnova vojnového cintorína bola zrealizovaná v mesiacoch január až marec 2019.

Naše veľké poďakovanie patrí :

**VMJ Production s.r.o., Kamenárstvu Jozef Fiľarský, Ministerstvu vnútra SR, Mgr. Ľuboslavovi Šmajdovi a všetkým zainteresovaným osobám, ktorí sa spolupodieľali na tomto projekte.**

starosta obce

Vladimír Čač